جۆشوا زیرکزێ
جۆشوا ئۆربۆسا زیرکزێ (لەدایکبووی ٢٢ی ئایاری ٢٠٠١) یاریزانێکی تۆپی پێی پیشەگەری ھۆڵەندییە کە یاری دەکات وەک ھێرشبەر بۆ یانەی خولی پلە یەکی ئیتاڵیا بۆ یانەی بۆخواستنیا.

کاروانی یانە

ساڵانی سەرەتایی 
لە شاری شیدام (ڕۆژاوای ھۆڵەندا) لە دایکێکی نایجیری و باوکێکی ھۆڵەندی لەدایکبووە، زیرکزێ لە تەمەنی پێنج ساڵیدا دەستی بە یاری تۆپی پێ کرد لەگەڵ یانەی ڤی ڤی ھێکێلینجێن دوای ئەوەی خێزانەکەی ڕۆیشتن بەرەو سپایکانس (باشووری ھۆڵەندا) دوای ئەوەی لە سەرەتادا سەرنجڕاکێش بوو، لە ساڵی ٢٠١٠دا گوازرایەوە بۆ بەشی لاوانی سپارتان '٢٠، کە لەوێ لەگەڵ برازاکەی یاریان دەکرد، بە ناوی نیلسۆن ئەمادین. پاشان لە ساڵی ٢٠١٣ ڕۆیشت بۆ یانەی دێن ھاگ، پێش ئەوەی لە ساڵی ٢٠١٦ بچێتە ئەکادیمیای لاوانی فیینۆرد. دوای ساڵێک، زیرکزێ ئەکادیمیای فیینۆرد لە ھۆڵەندا بەجێھێشت بۆ ئەوەی بچێتە لاوانی یانەی بایەرن میونشن.

بایەرن میونشن 
لە ١ی ئازاری ٢٠١٩، زیرکزێ لە یەکەمین یاریی دا بۆ تیمی دووەمی بایەرن میونشن ھاتریکی تۆمارکرد. تەنھا یەک ڕۆژ دواتر، گۆڵی بردنەوەی بۆ تیمی خوار ١٩ ساڵان تۆمار کرد کاتێک ٢–١ لە نۆرنبێرگیان بردەوە زیرکزی یەکەم دەرکەوتنی پیشەگەری خۆی لە خولی پلە سێی بۆندسلیگا کرد بۆ بایەرن میونشنی دووەم لە ٢٠ی تەممووزی ٢٠١٩، لە خولەکی ٧٤ لە جێگەی ئۆلیڤەر باتێستا مەیەر لە یارییەکەدا لە دەرەوەی یاریگای خۆیان بەرامبەر ڤیرزبێرگ کیکەرز.

لە ١١ی کانوونی یەکەمی ٢٠١٩، زیرکزێ یەکەمین یاری خۆی بۆ پێکھاتەی یەکەم ئەنجامدا بەرامبەر تۆتنھام ھۆتسپێر لە یاری کۆتایی قۆناغی کۆمەڵەکانی خولی پاڵەوانەکانی ئەورووپا. دوای ئەوە لە ١٨ی کانوونی یەکەم، یەکەمین یاری خۆی لە بۆندسلیگا ئەنجامدا، لە خولەکی ٩٠ وەک جێگرەوە ھاتە یاریگا لە یارییەکدا بەرامبەر فرایبۆرگ کە ١–١ یەکسان بوون لەوکاتەدا؛ لەگەڵ ھاتنە یاریگای گۆڵی دووەمی تۆمارکرد. دوای ماوەیەکی کەم، سێرج گەنبری گۆڵێکی دیکەی لە کاتی زیادکراودا تۆمار کرد بۆ بەدەستھێنانی بردنەوەی ٣–١. دوای دوو ڕۆژ، لە خولەکی کۆتایی یارییەکە جارێکی تر بە یەدەگ ھاتە یاریگاوە و گۆڵی بردنەوەی تۆمار کرد بەرامبەر ڤۆڵفسبێرگ. لە ١٣ی حوزەیرانی ٢٠٢٠، زیرکزێ گۆڵی یەکەمی تۆمارکرد لە بردنەوەی ٢–١ی بایەرن میونشن بەرامبەر بۆروسیا میونشنگلادباخ. وەرزی یەکەمی بە بردنەوەی ھەر سێ نازناوەکە کۆتایی پێھێنا.

خواستن بۆ پارما 
لە ٣١ی کانوونی دووەمی ٢٠٢١، زیرکزێ گوازرایەوە بۆ یانەی ئیتاڵی پارما بە گرێبەستی خواستن. گرێبەستەکە بژاردەی کڕینی تێدابوو. لە ٢ی نیسانی ٢٠٢١، تووشی پێکان بوو، ماوەی خواستنەکەی تەنیا ٤ یاری ئەنجامدا، ھەموویان وەکو یەدەگ

خواستن بۆ ئەندەرلەخت 
لە ٣ی ئابی ٢٠٢١، ئاندەرلەخت گرێبەستی لەگەڵ زیرکزێ ڕاگەیاند بە خواستن بۆ ماوەی وەرزێک لە بایەرن میونشن.

بۆلۆنیا 
لە ٣٠ی ئابی ٢٠٢٢، زیرکزێ بە گرێبەستێکی ھەمیشەیی گواسترایەوە بۆ خولی ئیتاڵیبۆ یانەی بۆڵۆنیا.

کاروانی نێودەوڵەتی 
لە ھۆڵەندا لە باوکێکی ھۆڵەندیی و دایکێکی نایجیری لەدایکبووە، زیرکزێ لە ئاستی نێودەوڵەتی لاوان بۆ ھۆڵەندا یاری دەکات.

ئاماری کاروانی وەرزشی

خەڵاتەکان 
بایەرن میونشن دووەم
 خولی هەرێمی بایەرن: ٢٠١٨–١٩
 جامی نێودەوڵەتی پریمەرلیگ: ٢٠١٨–١٩

بایەرن میونشن
 بۆندسلیگا: ٢٠١٩ ٢٠
 جامی ئەڵمانیا: ٢٠١٩
 جامی سوپەری ئەڵمانیا: ٢٠٢٠، ٢٠٢٢
 خولی پاڵەوانەکانی ئەورووپا: ٢٠١٩–٢٠
 جامی سوپەری ئەورووپا: ٢٠٢٠

سەرچاوەکان 

یاریزانانی تۆپی پێی دوور لە وڵات لە ئیتالیا
یاریزانانی تۆپی پێی دوور لە وڵات لە ئەڵمانیا
یاریزانانی تۆپی پێی دوور لە وڵاتی ھۆڵەندی
یاریزانانی خولی تۆپی پێی ئیتالیا
یاریزانانی تۆپی پێی ھۆڵەندی
زیندووان
لەدایکبووانی ٢٠٠١
ھێرشبەرانی تۆپی پێ
یاریزانانی بۆندسلیگا
یاریزانانی تۆپی پێی دوور لە وڵات لە بەلجیکا
یاریزانانی براوەی خولی پاڵەوانەکانی ئەورووپا